
NR. SC2022 - 24908/10.10.2022
RAPORT DE SPECIALITATE

privind aprobarea proiectului „Achiziția de mijloace de transport nepoluante necesare îmbunătățirii transportului public de călători în Municipiul Timișoara – Runda 2” și depunerea acestuia în vederea accesării fondurilor europene nerambursabile disponibile prin  Planul Național de Redresare și Reziliență 2020- 2026,  Componenta 10 Fondul Local 

Având în vedere Referatul de aprobare al proiectului de hotărâre al Primarului Municipiului Timișoara, 

Luând în considerare Planul Național de Redresare și Reziliență, Pilonul IV. Coeziune socială și teritorială, Componenta 10 Fondul Local, Investiția 1 Mobilitate urbană durabilă, I 1.1 Înnoirea parcului de vehicule destinate transportului public (achiziția de vehicule nepoluante), precum și regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C10,  
În conformitate cu prevederile OUG nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, 
Facem următoarele precizări:
Obiectivul specific al Investiției 1 Mobilitatea urbană durabilă este: 

- Îmbunătățirea condițiilor de mobilitate urbană; 

- Reducerea emisiilor de gaze cu efect de seră generate de transporturi; 

- Sporirea siguranței rutiere în zonele urbane, prin soluții digitale și ecologice de transport. 

Investițiile propuse în cadrul acestui apel vor contribui la creșterea ponderii călătoriilor cu transportul public local cu vehicule cu emisii zero (autobuze cu emisii zero, troleibuze, inclusiv cele cu baterii, tramvaie) și se vor baza, în egală măsură, pe alinierea obligatorie la planul de mobilitate urbană durabilă/planul integrat de dezvoltare durabilă/planul urbanistic general aprobat sau în curs de elaborare, asigurând acoperirea cu servicii de mobilitate în zona funcțională și periurbană, prioritizarea și promovarea transportului public în traficul local prin planificarea benzilor preferențiale și a benzilor de autobuz pe arterele cele mai frecventate/aglomerate, precum și pe încheierea unui contract de servicii publice cu operatorii economici în conformitate cu dispozițiile Regulamentului (CE) nr. 1370/2007.
Conform Notei de fundamentare privind „Achiziția de mijloace de transport nepoluante  necesare îmbunătățirii transportului public de călători în Municipiul Timișoara – Runda 2”, expansiunea urbană și degradarea semnificativă a mediului au condus la creșterea preocupărilor pentru asigurarea unei mobilități urbane durabile. Proiectul presupune achiziția a 55 de mijloace de transport nepoluante, mai exact:

- achiziția de autobuze electrice destinate transportului public de persoane din Municipiul Timișoara, pe traseele existente dar și pe trasee nou înființate/extinse ca urmare a dezvoltării urbane;

- achiziția de tramvaie eficiente energetic, destinate transportului public de persoane din Municipiul Timișoara, pe traseele existente dar și pe trasee nou înființate/extinse în contextul dezvoltării urbane;

-  achiziția de troleibuze destinate transportului public de persoane din Municipiul Timișoara pe traseele echipate cu rețea catenară de alimentare cu energie electrică precum și pe tronsoane noi sau pe trasee neechipate cu fire de alimentare, prin funcționare în regim autonom.  Independența parțială față de linia aeriană se obține prin implementarea sistemelor de baterii în troleibuze, fără utilizarea de combustibili fosili, ceea ce înseamnă o mai mare eficiență economică și un pas înainte spre un transport public mai dinamic, eficient și durabil.
 
Proiectul are ca obiectiv general îmbunătățirea condițiilor de transport public urban în municipiul Timișoara prin reducerea emisiilor de gaze cu efect de seră generate de transportul public.
Astfel, obiectivul general și specific ale proiectului este în concordanță cu obiectivul specific al I 1.1 Înnoirea parcului de vehicule destinate transportului public (achiziția de vehicule nepoluante), care permite achiziționarea de vehicule nepoluante noi cu emisii zero de gaze de eșapament, respectiv achiziția a 55 de mijloace de transport nepoluante, eficiente energetic și de capacitate mare.
Luând în considerare prevederile Ghidului Solicitantului, indicatorii (rezultatele) proiectului sunt:

· Autobuze electrice (10 m) achiziționate – 30 buc;
· Stații de încărcare la autobază – 30 buc; 

· Stații de încărcare rapidă (pe traseu) – 15 buc;
· Tramvaie achiziționate – 17 buc;

· Troleibuze achiziționate – 8 troleibuze noi cu emisii zero de gaze de eșapament sau cu baterii, ccod 074 - Material rulant de transport urban curat (100% Climate Tag și 40% Environmental Tag).

(cod indicator 074  - Material rulant de transport urban curat) 
În conformitate cu prevederile ghidului de finanțare, proiectul se va depune la faza de notă de fundamentare. Valoarea maximă eligibilă pentru achiziția unui mijloc de transport nepoluant este, după cum urmează:

- pentru achiziția unui autobuz electric 10m este de 486.000 euro/buc, făra TVA. Valoarea include și costul stațiilor de încărcare necesare funcționării sistemului.
- pentru achiziția unui tramvai este de 2.000.000 euro/buc, făra TVA;
- pentru achiziția unui troleibuz cu emisii zero de gaze de eșapament sau baterii este de
  510.200 euro/buc, făra TVA. 

Luând în considerare numărul de mijloace de transport nepoluante justificat în Nota de fundamentare a investiției, valoarea proiectului a fost estimată astfel:

	Tip vehicul
	Cantitate
	Cost unitar (eur)
	Cost total (eur)
	Cost total 

(lei)
	Valoare TVA (lei)
	Valoare totală proiect (lei)

	Autobuz nepoluant 10 m (inclusiv stații lente + rapide)
	30
	486.000,00
	14.580.000,00
	71.772.966,00
	13.636.863,54
	85.409.829,54

	Tramvaie
	17
	2.000.000,00
	34.000.000,00
	167.371.800,00
	31.800.642,00
	199.172.442,00

	Troleibuze cu emisii zero de gaze de eșapament sau baterii
	8
	510.200,00
	4.081.600,00
	20.092.492,32
	3.817.573,54
	23.910.065,86

	TOTAL
	55
	
	52.661.600,00
	259.237.258,32
	49.255.079,08
	308.492.337,40


Conform Ghidului specific, rata de finanțare în cazul investițiilor aferente Componentei 10 - Fondul local este de 100% din valoarea cheltuielilor eligibile ale proiectului. Valoarea TVA aferentă cheltuielilor eligibile va fi asigurată de la bugetul de stat, din bugetul coordonatorului de reforme și/sau investiții pentru Componenta 10 – Fondul local – Ministerul Dezvoltării, Lucrărilor Publice și Administrației, în conformitate cu legislația în vigoare. În afara cheltuielilor eligibile ale proiectului, orice altă cheltuială constituie cheltuială neeligibilă şi va fi suportată de beneficiar.
Ţinând cont de cele mai sus exprimate, propunem spre aprobarea Consiliului Local al Municipiului Timişoara a următoarelor:
· aprobarea depunerii de către Municipiul Timișoara a proiectului „Achiziția de mijloace de transport nepoluante necesare îmbunătățirii transportului public de călători în Municipiul Timișoara– Runda 2”, în cadrul apelului de proiecte PNRR/2022/C10, Componenta 10 Fondul Local;

· aprobarea Notei de fundamentare a investiției „Achiziția de mijloace de transport nepoluante necesare îmbunătățirii transportului public de călători în Municipiul Timișoara– Runda 2”, conform Anexei nr.1 parte integrantă la prezenta hotărâre;

· aprobarea Descrierii sumare a investiției privind proiectul „Achiziția de mijloace de transport nepoluante necesare îmbunătățirii transportului public de călători în Municipiul Timișoara – Runda 2”, conform Anexei nr.2 parte integrantă la prezenta hotărâre;
· aprobarea valorii totale a proiectului „Achiziția de mijloace de transport nepoluante necesare îmbunătățirii transportului public de călători în Municipiul Timișoara – Runda 2”, în cuantum de 308.492.337,40 lei, din care:
 - 259.237.258,32 lei (echivalentul a 52.661.600,00 euro, calculat la cursul InforEuro aferent lunii mai 2021, 1euro=4,9227 lei), reprezintă cheltuieli eligibile asigurate din PNRR 2020-2026, aferente achiziției a 55 de mijloace de transport nepoluante;

- 49.055.079,08 lei, reprezintă taxa pe valoare adăugată aferentă care se suportă de la Bugetul de Stat. 
· aprobarea valorii totale a proiectului menționat mai sus, se va distribui astfel:

a. pentru autobuze electrice – 85.409.829,54 lei, din care:
- 71.772.966,00 lei (echivalentul a 14.580.000,00 euro, calculat la cursul InforEuro aferent lunii mai 2021, 1euro=4,9227 lei), reprezintă cheltuieli eligibile asigurate din PNRR 2020-2026, aferente achiziției a 30 autobuze 10m;
- 13.636.863,54 lei, reprezintă taxa pe valoare adăugată aferentă care se suportă de la Bugetul de Stat. 
b. pentru tramvaie - 199.172.442,00 lei, astfel: 

- 167.371.800,00 lei (echivalentul a 34.000.000,00 euro, calculat la cursul InforEuro aferent lunii mai 2021, 1euro=4,9227 lei), reprezintă cheltuieli eligibile asigurate din PNRR 2020-2026, aferente achiziției a 17 tramvaie;
- 31.800.642,000 lei, reprezentând taxa pe valoare adăugată aferentă care se suportă de la Bugetul de Stat. 
c. pentru troleibuze - 23.910.065,86 lei, astfel: 

- 20.092.492,32 lei (echivalentul a 4.081.600,00 euro, calculat la cursul InforEuro aferent lunii mai 2021, 1euro=4,9227 lei) reprezintă cheltuieli eligibile asigurate din PNRR 2020-2026, aferente achiziției a 8 troleibuze;
- 3.817.573,54 lei reprezintă taxa pe valoare adăugată aferentă care se suportă de la Bugetul de Stat. 
· Municipiul Timișoara, în calitate de solicitant al finanțării nerambursabile,  se angajează să finanţeze toate cheltuielile neeligibile care asigură implementarea proiectului, astfel cum acestea vor rezulta din contractele care vor fi încheiate în etapa de implementare a proiectului.
Luând în considerare prevederile legale expuse în prezentul raport, apreciem că Proiectul de hotărâre privind aprobarea depunerii proiectului „Achiziția de mijloace de transport nepoluante necesare îmbunătățirii transportului public de călători în Municipiul Timișoara - Runda 2” în vederea accesării fondurilor disponibile în cadrul Planului Național de Redresare și Reziliență,  Componenta 10 Fondul Local, îndeplinește condițiile tehnice pentru a fi supus dezbaterii și aprobării plenului consiliului local.

